पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. शिवसेना प्रमुख बाल ठाकरे का अंतिम संस्कार सरकारी सम्मान के साथ किया गया था। उनकी अंत्येष्टि पर खर्च करने की पूरी जि मेदारी मुंबई महानगरपालिका की थी। इसलिए शिवसेना को मुंबई मनपा को खर्च हुए रुपये देने की जरूरत नहीं है। उद्धव ठाकरे की ओर से जो चेक प्रशासन को सौंपा गया है। वह लौटा दिया जायेगा। इस प्रकार की जानकारी मुंबई मनपा आयुक्त सिताराम कुंटे ने पत्रकारों को दी है।
शिवसेना प्रमुख बाल ठाकरे का सरकारी स मान के साथ १८ नवंबर २०१२ को शिवाजी पार्क मैदान में अंतिम संस्कार किया गया था। उनकी अंत्येष्टि में ४० से ४५ लाख लोग आये थे। ठाकरे की अंत्येष्टि में उमड़े जनसैलाब के बीच भगदड़ न मचे और इकट्ठा भीड़ पर निगरानी व नियंत्रण रखने के लिए मुंबई मनपा प्रशासन ने पुलिस उपायुक्त धनंजय कुलकर्णी से हुई चर्चा के अनुसार कर्ई स्थानों पर सीसीटीवी कैमरे और एलईडी लगाई थी। सुरक्षा के मद में इस तरह से मुंबई मनपा प्रशासन की ओर से किये गये ५ लाख रुपये के खर्च का बिल जब मंजूरी के लिए स्थायी समिति में आया, तो विवाद खड़ा हो गया।
दरअसल महाराष्ट्र नवनिर्माण सेना (मनसे) के पार्षदों के नेता दिलीप लांडे के बयान से ठाकरे की अंत्येष्टि पर हुआ खर्च विवाद में बदल गया। उन्होंने कहा कि यदि शिवसेना प्रमुख बाल ठाकरे की अंत्येष्टि के दौरान सुरक्षा के मद पर हुए खर्च का बिल शिवसेना को बोझ लग रहा है, तो मनसे उस बिल को भरने के लिए तैयार है।
मनसे की ओर से आये इस बयान के बाद जब विवाद शांत नहीं हुआ, तो शिवसेना राज्यसभा सदस्य अनिल देसाई ने २३ मई २०१३ को मुंबई मनपा मुख्यालय जाकर अतिरिक्त मनपा आयुक्त राजीव जलोटो को ठाकरे की अंत्येष्टि के दौरान सुरक्षा के नजरिए से किये गये ५ लाख रुपये के खर्च का चेक सौंपा था। परंतु अब मुंबई मनपा आयुक्त सिताराम कुंटे ठाकरे की अंत्येष्टि सरकारी स मान के साथ होने की दलील देते हुए पांच लाख रुपये का शिवसेना का चेक लौटाने की बात कही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn